**KAIŠIADORIŲ RAJONO SAVIVALDYBĖS 2019 METŲ ŠVIETIMO PAŽANGOS ATASKAITA**

Šioje ataskaitoje pateikiami apibendrinti Kaišiadorių rajono savivaldybės švietimo veiklos rezultatai ir jų kaita. Švietimo pažanga analizuojama tikslo, jo įgyvendinimui numatytų uždavinių ir jų pamatavimui detalizuotų produktų kriterijų požiūriu.

2019 m. iškeltas tikslas ,,Užtikrinti gyventojams kokybiškas ir prieinamas švietimo ir sporto paslaugas“ ir šie uždaviniai:

* užtikrinti privalomo formaliojo švietimo programų prieinamumą ir jų įgyvendinimo kokybę;
* užtikrinti neformaliojo švietimo ir sporto programų įvairovę ir jų įgyvendinimo kokybę.

**Pirmo uždavinio įgyvendinimo pamatavimui numatyti šie produkto kriterijai:**

- Sukurtos ir atnaujintos mokymo patalpos. Planuota reikšmė – 2.

- Ikimokyklinio ugdymo įstaigas pageidaujančių lankyti vaikų poreikio tenkinimas %. Planuota reikšmė – 95 %.

- Ketvirtos klasės mokinių, pasiekusių aukštesnįjį ir pagrindinį pasiekimų lygį %. Planuota reikšmė – 68 %.

- Pagrindinį išsilavinimą įgijusių mokinių % nuo bendro dešimtoje klasėje besimokančiųjų mokinių skaičiaus. Planuota reikšmė – 88 %.

- Vidurinį išsilavinimą įgijusių mokinių % nuo bendro dvyliktoje klasėje besimokančiųjų mokinių skaičiaus. Planuota reikšmė – 80%.

**Antro uždavinio įgyvendinimo pamatavimui numatyti šie produkto kriterijai:**

- Programose, renginiuose dalyvavusių dalyvių / ugdytinių skaičius:

- Kaišiadorių švietimo ir sporto paslaugų centro Neformaliojo švietimo skyriuje. Planuota reikšmė 6000.

 - Kaišiadorių švietimo ir sporto paslaugų centre. Planuota reikšmė 610.

- Kaišiadorių meno mokykloje. Planuota reikšmė 410.

- Vaikų mokymo plaukti bendrojo ugdymo mokyklose programai skiriamų kontaktinių valandų skaičius per savaitę / mokinių, skaičius. Planuota reikšmė 33/410

- Įgyvendintų neformaliojo suaugusiųjų švietimo programų / dalyvių skaičius. Planuota reikšmė 4/200.

- Įgyvendintų neformaliojo vaikų švietimo programų / dalyvių skaičius. Planuota reikšmė 10/300.

- Mokinių, dalyvavusių rajoniniuose dalykinių olimpiadų, konkursų ir kitų renginių etapuose, skaičius. Planuota reikšmė 2500.

**PIRMOJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

1. Pirmo uždavinio įgyvendinimo rodiklis ,,Sukurtos ir atnaujintos mokymo patalpos“ įgyvendintas, nes 2019 m. buvo atnaujintos dvi žaidimų aikštelės (Dovainonių ikimokyklinio ugdymo skyriuje ir Kaišiadorių Vaclovo Giržado progimnazijoje bei įrengta ikimokyklinio ugdymo grupė Kaišiadorių r. Stasiūnų mokykloje-darželyje ,,Nykštukas“.
2. Pirmo uždavinio įgyvendinimo rodiklio ,,Ikimokyklinio ugdymo įstaigas pageidaujančių lankyti vaikų poreikio tenkinimas %“ planuota reikšmė – 95 %, o faktinė – 98,1 %. 2019 m. rugsėjo 1 d. buvo pateikti 569 prašymai dėl vaikų priėmimo į Kaišiadorių rajono švietimo įstaigų ikimokyklinio ugdymo grupes, iš jų 267 vaikai lopšelį-darželį norėjo pradėti lankyti nuo 2019 m. rugsėjo 1 d. Vykdant centralizuotą vaikų priėmimą į Kaišiadorių rajono savivaldybės švietimo įstaigų ikimokyklinio ugdymo grupes, nuo 2019 m. rugsėjo 1 d. buvo priimta 236 vaikai, tai sudaro 98,13 % norėjusiųjų. 26 prašymų, tėvų pageidavimu, buvo atidėtas ikimokyklinio ugdymo įstaigų lankymas 2020 metams, 5 vaikai su tėvais gyvena užsienyje arba susisiekti nepavyko. Į ikimokyklinio ugdymo grupes dėl vietų trūkumo liko nepriimti 5 vaikai: 2 į Rumšiškes, 2 į Dovainonis, 1 į Palomenę. Mokslo metų eigoje į Rumšiškes priimti 2 vaikai, kurie nepateko į darželį nuo 2019 m. rugsėjo 1 d., tačiau Dovainonyse ir Palomenėje situacija nepasikeitė.

Ikimokyklinio ir priešmokyklinio amžiaus vaikų kaita:

1. Pirmo uždavinio įgyvendinimo rodiklio ,,Ketvirtos klasės mokinių, pasiekusių aukštesnįjį ir pagrindinį pasiekimų lygį %“ planuota reikšmė – 65 %, o pasiekta – 80,9 %, kuri 8 % didesnė negu 2018 m. 4 klasės mokinių, dalyvavusių nacionaliniame mokinių pasiekimų patikrinime.

Kaišiadorių rajono savivaldybės 4 klasės mokinių NMPP testų procentinis rodiklis pagal mokymosi pasiekimų lygius:

4. Pirmo uždavinio įgyvendinimo rodiklio ,,Pagrindinį išsilavinimą įgijusių mokinių %“ nuo bendro dešimtoje klasėje besimokančiųjų mokinių skaičiaus“ planuota reikšmė (88 %) viršyta, nes 89,9 % mokinių nuo bendro dešimtoje klasėje besimokančiųjų skaičiaus įgijo pagrindinį išsilavinimą.

2019 m. patikrinti 279 mokinių lietuvių kalbos ir literatūros pasiekimai, bendras įvertinimo vidurkis – 5,99, kuris 0,23 vidurkio dalimi didesnis negu 2018 m.

PUPP mokinių, išlaikiusių ir gavusių teigiamą bei neigiamą įvertinimą, proc.:

2019 m. patikrinta 274 mokinių matematikos pasiekimai, bendras įvertinimo vidurkis – 4,47, kuris 0,4 vidurkio dalimi didesnis negu 2018 m.

PUPP mokinių, išlaikiusių ir gavusių teigiamą bei neigiamą įvertinimą, proc.:

5. Pirmo uždavinio įgyvendinimo rodiklio ,,Vidurinį išsilavinimą įgijusių mokinių % nuo bendro dvyliktoje klasėje besimokančiųjų mokinių skaičiaus“. Planuota reikšmė nepasiekta, nes vidurinį išsilavinimą įgijo 79 % mokinių. Suplanuotos reikšmės nepavyksta pasiekti, nes Suaugusiųjų ir jaunimo mokyklos Pravieniškių skyriuose besimokantys suaugusieji dažnu atveju neprisiima atsakomybės už savo mokymąsi ir daugiausia mokinių neįgijusių vidurinį išsilavinimą yra šios mokyklos mokiniai.

**2019 m. Valstybinių brandos egzaminų geriausią įvertinimą (100) gavo 18 mokinių:**

Kaišiadorių r. Rumšiškių Antano Baranausko gimnazijoje gauti 5 šimtukai (anglų k. – 1, rusų .k – 1, lietuvių k. – 1, matematika – 2).

Kaišiadorių Algirdo Brazausko gimnazijoje gauti 7 šimtukai (anglų k. – 2, informacinės technologijos – 5).

Kaišiadorių r. Žiežmarių gimnazijoje gauti 3 šimtukai (informacinės technologijos – 3).

Kaišiadorių r. Kruonio gimnazijoje gauti 3 šimtukai (informacinės technologijos –1, anglų k. – 2).

Kaišiadorių rajono savivaldybės mokyklų ir šalies mokyklų valstybinių brandos egzaminų įvertinimo vidurkių palyginimas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Lietuvių k. ir literatūra | Matematika | Anglų k. | Biologija | Chemija | Fizika | Istorija | Geografija | Informacinės technologijos |
| Kaišiadorių r. sav. mokyklų vidurkis | 52,0 | 37,3 | 64,1 | 53,5 | 62,8 | 45,9 | 50,3 | 50,5 | 71,2 |
| Šalies mokyklų vidurkis | 46,1 | 34,9 | 65,9 | 51,6 | 57,1 | 48,1 | 47,8 | 43,7 | 54,7 |

Pagal lentelėje pateiktus duomenis matyti, kad visų valstybinių brandos egzaminų vidurkis yra aukštesnis už šalies mokyklų vidurkį, išskyrus anglų kalbos egzamino vidurkį, kuris 1,8, ir fizikos egzamino vidurkį, kuris 2,2 vidurkio dalimi mažesnis negu šalies mokyklų.

2019 m. toliau tęsiamos veiklos ,,Lyderių laikas 3“ Kaišiadorių rajono savivaldybės pokyčio projekto ,,Įsivertinimas, ugdantis vaikų atsakomybę ir savarankiškumą“ tvarumui užtikrinti:

1. Skirtas finansavimas ilgalaikei kvalifikacijos tobulinimo programai ,,Įsivertinimas, ugdantis vaikų atsakomybę ir savarankiškumą“, kurią sudarė trys moduliai: pamokos uždavinys, vertinimo/įsivertinimo kriterijai; įsivertinimo metodų įvairovė ir tikslingumas, įsivertinimo duomenų panaudojimas; ikimokyklinio ugdymo vaikų pažangos pamatavimas. Šiuose moduliuose profesinę kompetencija tobulino 67 mokytojai.
2. Pradėtas kurti elektroninis pedagogų edukacinės patirties bankas, kuris talpinamas įstaigos interneto svetainėje. Jame yra patalpinta 11 metodinių priemonių.
3. Visiems švietimo įstaigų vadovams suformuluotos metinės veiklos užduotys, siekiant kiekvieno mokinio individualios pažangos ir pasiekimų gerinimo.

Siekiant užtikrinti švietimo paslaugų kokybę, 2019 m. savivaldybės mokyklos dalyvavo šiuose projektuose:

Kaišiadorių r. Rumšiškių Antano Baranausko gimnazija dalyvauja projekte ,,Bendrojo ugdymo veikloje ,,Į Lietuvą atvykusių užsieniečių ir grįžusių LR piliečių šeimų vaikų ugdymo organizavimo modelių parengimas ir išbandymas turinio ir organizavimo modelių sukūrimas ir išbandymas bendrajame ugdyme“. Projekto pagrindinis tikslas – tikslinė pagalba šeimoms, grįžtančioms iš užsienio gyventi Lietuvoje, skiriant papildomas lietuvių kalbos konsultacijas vaikams ir tėvams, taip pat numatant tikslinę pagalbą programų skirtumams pašalinti.

Kaišiadorių r. Žiežmarių mokykla-darželis ,,Vaikystės dvaras“ dalyvauja ESFA finansuojame projekte „Virtualios ikimokyklinio ugdymo aplinkos formavimo pilotinis modelis" Nr. 09.2.1-ESFA-K-728-02-0041. Projekto pagrindinis tikslas – virtualių ugdymo(si) aplinkų ikimokyklinio ugdymo mokyklose diegimas ir kompetencijų, susijusių su virtualių ugdymo(si) aplinkų naudojimu, tobulinimas.

Kaišiadorių r. Kruonio gimnazija parodė iniciatyvą ir įdiegė mokinių maitinimą ,,Švediško stalo“ principu. Iš Visuomenės sveikatos specialiosios programos tikslinės dotacijos buvo skirtos lėšos (8500 Eur) virtuvės įrangai įsigyti, o nuo 2020 m. sausio 1 d. nemokamą maitinimą iš Socialinės apsaugos ir darbo ministerijos gaus visi gimnazijos mokiniai, besimokantys pagal priešmokyklinio ugdymo programą.

Kaišiadorių Algirdo Brazausko gimnazijadalyvauja projekte „Bendrojo ugdymo mokytojų bendrųjų ir dalykinių kompetencijų tobulinimas“ matematikos ir IT ugdymo proceso inovacijoms išbandyti ir kartu tobulinti bendrojo ugdymo mokytojų dalykines ir bendrąsias kompetencijas.

Kaišiadorių lopšelyje-darželyje „Spindulys“ (renovuotos) atnaujintos ir modernizuotos 2 grupės, aprūpintos moderniomis ugdymo priemonėmis, suremontuotos vieno korpuso laiptinės, sutvarkyta visa lauko edukacinė erdvė: nauja danga iškloti bėgimo bei pasyvaus judėjimo takai, kiemas.

2019 m. sudaryta darbo grupė (Kaišiadorių rajono savivaldybės administracijos direktoriaus įsakymu Nr. V1E-915 ,,Dėl darbo grupės sudarymo“), kurios tikslas – įvertinti Kaišiadorių rajono savivaldybėje teikiamos švietimo pagalbos efektyvumą. Parengta išsami ataskaitą ir rekomendacijos, bus rengiamas veiklos tobulinimo planas.

**ANTROJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

1. Antro uždavinio įgyvendinimo rodiklis ,,Programose, renginiuose dalyvavusių dalyvių / ugdytinių skaičius: Kaišiadorių švietimo ir sporto paslaugų centro Neformaliojo švietimo skyriuje“ nevykdytas, nes planuota reikšmė buvo 6000 dalyvių, tačiau pasiekta 5705. Tai iš dalies įtakojo Kaišiadorių švietimo ir sporto paslaugų centro Neformaliojo švietimo skyriuje darbuotojų kaita ir stoka, per didelis darbo krūvis likusiems darbuotojams.
2. Antro uždavinio įgyvendinimo rodiklių ,,Kaišiadorių švietimo ir sporto paslaugų centre“ planuotas ugdytinių skaičius – 610, o faktinė reikšmė – 570, o ,,Kaišiadorių meno mokyklos“ Planuota ir pasiekta reikšmė – 410. Neformaliojo vaikų švietimo įstaigos tenkina mokinių poreikį.
3. Vaikų mokymo plaukti bendrojo ugdymo mokyklose programa sėkmingai įgyvendinimą, jos vykdymui skiriamos 33 val. kontaktinės valandos savaitę ir mokoma plaukti 410 2–4 klasių mokinių. Faktiškai panaudotos 25 val. ir 218 mokinių įgijo pirminius plaukimo pradmenis.
4. Vykdytas neformalusis suaugusiųjų švietimas pagal Kaišiadorių rajono savivaldybės tarybos 2018 m. gruodžio 20 d. Nr. V17-326 ,,Dėl Kaišiadorių rajono savivaldybės neformaliojo suaugusiųjų švietimo ir tęstinio mokymosi 2019–2021 metų veiksmų plano ir jo įgyvendinimo koordinatoriaus patvirtinimo“ patvirtintą veiksmų planą, kuriam įgyvendinti buvo skirta 4800 eurų. Organizuotas neformaliojo suaugusiųjų švietimo konkursas, finansuotos 3 programos ir joms skirta 1500 Eur. Šiose programose dalyvavo 53 suaugusieji.

 Įgyvendintos 2 ilgalaikės programos, kurių įgyvendinimui buvo skirta 3300 Eur iš savivaldybės biudžeto. Trečiojo amžiaus universiteto studijų programai įgyvendinti skirta 800 Eur, joje dalyvavo 220 klausytojų. Kaišiadorių rajono savivaldybės pedagoginių darbuotojų profesinių kompetencijų tobulinimo programa ,,Įsivertimas, ugdantis vaikų atsakomybę ir savarankiškumą“ įgyvendinta, vykdant keturis modulius: Ikimokyklinio ugdymo vaikų pažangos ir pasiekimų pamatavimas; Įsivertinimo metodų įvairovė ir tikslingumas; Pamokos uždavinys, vertinimo / įsivertinimo kriterijai; Į(si)vertinimo duomenų analizė ir tikslingas panaudojimas. Programos moduliams įgyvendinti skirta 2500 Eur, jose dalyvavo 67 mokytojai. Planuota reikšmė pasiekta ir viršyta, nes buvo finansuojamos 5 programos, kuriose dalyvavo 340 klausytojų.

1. Kaišiadorių rajono savivaldybė dalyvauja Europos Sąjungos finansuojamame projekte ,,Neformaliojo vaikų švietimo paslaugų plėtra“ pagal 2014–2020 m. Europos Sąjungos fondų investicijų veiksmų programos 9 prioritetą ,,Visuomenės švietimas ir žmogiškųjų išteklių potencialo didinimas“. Savivaldybė yra viena iš projekto partnerių. 2019 metams savivaldybei mokinių ugdymui pagal neformaliojo vaikų švietimo programas skirta 123508 eurai. Lėšos naudojamos mokytojų darbo užmokesčiui ir socialinio draudimo įmokoms bei ugdymo priemonėms ir kitoms išlaidoms, tiesiogiai susijusioms su neformaliojo vaikų švietimo programos vykdymu. Lėšos paskirstytos 26-iems teikėjams – laisviesiems mokytojams ir organizacijoms. 2019 m. projekte dalyvavo 33,2 % Kaišiadorių rajono savivaldybės mokinių – 1029 iš 3097 savivaldybės mokinių (5,2% daugiau nei 2018 m.).
2. Kaišiadorių rajono savivaldybės neformaliojo švietimo projektų konkursui Švietimo programoje buvo skirta 5000 eurų, taip pat 480 eurų skirta nemokamam vaikų maitinimui. Konkursui buvo pateiktos ir finansuotos 9 švietimo ir kultūros įstaigų paraiškos, dar 6 stovyklos finansuotos iš kitų šaltinių. Kaišiadorių rajone birželio–rugpjūčio mėnesiais įvyko 15 dieninių, stacionarių (sportinių, turistinių, pažintinių, poilsinių) vaikų vasaros stovyklų, jose dalyvavo 363 vaikai.
3. Antro uždavinio įgyvendinimo rodiklio ,,Mokinių, dalyvavusių rajoniniuose dalykinių olimpiadų, konkursų ir kitų renginių etapuose, skaičius“ faktinė reikšmė – 2500, o pasiekta – 1451.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_